**Ֆիլիպ Հեմոնդ** (անգլ.՝ Philip Hammond, դեկտեմբերի 4, 1955(1955-12-04), Էփինգ, Էսեքս, Էսեքս, Անգլիա, Միացյալ Թագավորություն), Պահպանողական կուսակցության բրիտանացի քաղաքական գործիչ, զբաղեցրել է արտաքին գործերի նախարարի (2014-2016), պաշտպանության նախարարի (2011-2014) և տրանսպորտի նախարարի (2010-2011) պաշտոնները։ Թերեզա Մեյի առաջին և երկրորդ գանձապետարանի կանցլեր (2016-2019)։

Կենսագրություն
--------------

Ֆիլիպ Հեմոնդը ավարտել է Օքսֆորդի համալսարանի քոլեջը, որտեղ սովորել է փիլիսոփայություն, տնտեսագիտություն և քաղաքականություն։ 1974 թվականին ընդունվել է քոլեջ և սովորել թիավար Քոլին Մոյնիխենի հետ (երբ նա 1980-ականներին դարձել է Մեծ Բրիտանիայի սպորտի նախարար, Հեմոնդը նրա չվարձատրվող կամավոր օգնականն էր)։

1977-1981 թվականներին աշխատել է Speywood Laboratories Ltd-ի տնօրենների խորհրդի նախագահի օգնական և մարքեթինգի մենեջեր, 1981-1983 թվականներին եղել է Speywood Medical Ltd-ի տնօրենների խորհրդի անդամ, 1983-1994 թվականներին ղեկավարել է բժշկական սարքավորումների արտադրության և առևտրի ոլորտում սեփական բիզնեսը։ 1995-1997 թվականներին եղել է Մալավիի կառավարության խորհրդատու։

Քաղաքական գործունեություն
-------------------------

1994 թվականին Ֆիլիպ Հեմոնդը անհաջող փորձ է ձեռնարկել լրացուցիչ ընտրությունների ժամանակ Համայնքների պալատ հյուսիս-արևելյան Նյուեմի ընտրատարածքից ընտրվելու համար։ 1997 թվականի մայիսի 1-ի Ռանիմիդ և Վեյբրիջ ընտրատարածքներից համընդհանուր ընտրությունների արդյունքներով առաջին անգամ խորհրդարան է ընտրվել։

1998-2001 թվականներին եղել է ընդդիմության սոցիալական ապահովության և առողջապահության հարցերով պաշտոնական մամուլի քարտուղար, իսկ 2001-2002 թվականներին՝ առևտրի և արդյունաբերության հարցերով։ 2002-2005 թվականներին Համայնքների պալատում զբաղեցրել է ստվերային կրտսեր նախարարի պաշտոն, 2005 թվականին որոշ ժամանակ եղել է գանձապետարանի ստվերային գլխավոր քարտուղար։ 2005 թվականին Հեմոնդը նշանակվել է Դևիդ Քեմերոնի ստվերային կաբինետի աշխատանքի և կենսաթոշակների հարցերով նախարար ու պահպանել այդ պաշտոնը մինչև 2007 թվականի վերադասավորումը, երբ կրկին դարձել է գանձապետարանի ստվերային գլխավոր քարտուղար։

2010 թվականի մայիսի 11-ին ձևավորվել է Դևիդ Քեմերոնի կոալիցիոն կառավարությունը, որտեղ Հեմոնդը նշանակվել է տրանսպորտի նախարար և դարձել Գաղտնի խորհրդի անդամ։

Լիամ Ֆոքսի հրաժարականից հետո 2011 թվականի հոկտեմբերի 14-ին Հեմոնդը դարձավ պաշտպանության նախարար, իսկ նրա նախկին պաշտոնը ստացել է Ջասթին Գրինինգը։

The Daily Mirror թերթը 2014 թվականի ապրիլին գրել է, որ Հեմոնդը դեմ է արտահայտվել Ուկրաինայի ռազմական օգնությանը Ռուսաստանի ներխուժման դեպքում։

2014 թվականի հուլիսի 15-ին Դևիդ Քեմերոնը մի շարք կադրային փոփոխություններ է կատարել իր աշխատասենյակում, որոնց հետևանքով Հեմոնդը ստացել է արտաքին գործերի նախարարի պորտֆելը։

2015 թվականի մայիսի 7-ին հերթական խորհրդարանական ընտրություններում Հեմոնդն իր նախկին օկրուգում ստացել է ձայների 59,7 տոկոսը, իսկ լեյբորիստների թեկնածու Արան Նիտին՝ միայն 15,5 տոկոսը։

2015 թվականի մայիսի 11-ին Դևիդ Քեմերոնը ընտրությունների արդյունքում ձևավորել է իր երկրորդ կաբինետը, որում Ֆիլիպ Հեմոնդը պահպանել է արտաքին գործերի նախարարի պաշտոնը։

2016 թվականի հուլիսի 13-ին Թերեզա Մեյի նոր աշխատասենյակում նշանակվել է գանձապետարանի կանցլեր։

2016 թվականին Մեծ Բրիտանիայի ԱԳ նախարար Ֆիլիպ Հեմոնդը Պալմիրայում Մարիինյան թատրոնի նվագախմբի համերգը անվանել է «միլիոնավոր սիրիացիների շարունակվող տառապանքներից ուշադրությունը շեղելու անհամ փորձ», ինչը բացասական արձագանք է գտել ՌԴ ԱԳՆ-ի կողմից։

Անձնական կյանք
--------------

Հեմոնդը 1991 թվականի հունիսի 29-ից ամուսնացել է Սյուզան Քերոլին Ուիլյամս-Ուոքերի հետ։ Նրանք ունեն երկու դուստր և որդի։ Նրանք ապրում են Սուրեյի կոմսության Սենդ գյուղում և տուն ունեն Լոնդոնում։ Հեմոնդի կարողությունը գնահատվում է 7,5 և 9 միլիոն ֆունտ ստեռլինգի միջև։

Ծանոթագրություններ
------------------

1. ↑
2. ↑
3. 1 2  *Kellner P.* Encyclopædia Britannica
4. 1 2  Munzinger Personen (գերմ.)
5. ↑  Andrew Gimson (2013 թ․ մայիսի 29). «Philip Hammond: The rise of the quiet man» (անգլերեն). New Statesman. Արխիվացված է օրիգինալից 2016 թ․ հունիսի 27-ին. Վերցված է 2016 թ․ մարտի 6-ին.
6. 1 2  «Philip Hammond». *Vote 2001* (անգլերեն). BBC News. Վերցված է 2016 թ․ մարտի 7-ին.
7. ↑  «Philip Hammond MP». *Democracy Live* (անգլերեն). BBC. Վերցված է 2016 թ․ մարտի 6-ին.
8. ↑  «Full list of new cabinet ministers and other government appointments» (անգլերեն). The Guardian. 2010 թ․ մայիսի 13. Վերցված է 2015 թ․ մայիսի 17-ին.
9. ↑  Robert Winnett (2011 թ․ հոկտեմբերի 15). «Liam Fox resigns following Adam Werritty revelations» (անգլերեն). The Telegraph. Վերցված է 2015 թ․ մայիսի 18-ին.
10. ↑  «Ministerial appointments: July 2014» (անգլերեն). UK Government. 2014 թ․ հուլիսի 15. Վերցված է 2015 թ․ մայիսի 20-ին.
11. ↑  «Cabinet: David Cameron's new line-up» (անգլերեն). BBC News. 2014 թ․ հուլիսի 15. Վերցված է 2015 թ․ մայիսի 20-ին.
12. ↑  «Runnymede & Weybridge». *Election 2015* (անգլերեն). BBC News. Վերցված է 2016 թ․ մարտի 6-ին.
13. ↑  «Cabinet reshuffle: Amber Rudd and Sajid Javid promoted» (անգլերեն). BBC News. 2015 թ․ մայիսի 11. Վերցված է 2016 թ․ մարտի 6-ին.
14. ↑  Филип Хаммонд возглавил Министерство финансов Великобритании. // ТАСС.
15. ↑  «Глава МИД Британии назвал концерт в Пальмире безвкусицей» vz.ru от 6 мая 2016
16. ↑  «Захарова ответила Хаммонду на слова о „безвкусном" концерте в Пальмире» iz.ru от 6 мая 2016
17. ↑  «Conservative Party». Արխիվացված է օրիգինալից 2010 թ․ մայիսի 7-ին. Վերցված է 2019 թ․ օգոստոսի 6-ին.
18. ↑  Owen, Glen (2010 թ․ մայիսի 23). «The coalition of millionaires: 23 of the 29 member of the new cabinet are worth more than £1m... and the Lib Dems are just as wealthy as the Tories». *Mail on Sunday*. London.
19. ↑  «The new ruling class». *New Statesman*. London. 2009 թ․ հոկտեմբերի 1.

Արտաքին հղումներ
----------------

* Филип Хэммонд на сайте Консервативной партии Archived 2014-07-21 at the Wayback Machine.(անգլ.)
* «The Rt Hon Philip Hammond MP» (անգլերեն). UK government. Վերցված է 2016 թ․ մարտի 6-ին.
* «The Rt Hon Philip Hammond MP» (անգլերեն). UK Parliament. Վերցված է 2016 թ․ մարտի 6-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (անգլ.) · Թվիթթեր |
|  |
| Թեմատիկ կայքեր | MusicBrainz |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 1249373263 · GTAA: 236938 · NLP: a0000003619536 · VIAF: 2980149844948702960003 · WorldCat VIAF: 2980149844948702960003 |

 |